A4-0095/94

Ψήφισμα σχετικά με τις οικονομικές και εμπορικές σχέσεις μεταξύ της Ευρωπαϊκής Ένωσης και της Ρωσίας

Το Ευρωπαϊκό Κοινοβούλιο,

- έχοντας υπόψη το ψήφισμά του της 9ης Ιουλίου 1992 σχετικά με την οικονομική συνεργασία μεταξύ ΕΚ και ΚΑΚ ((ΕΕ C 241 της 21.09.1992, σελ. 161)),

- έχοντας υπόψη το ψήφισμά του της 12ης Μαρτίου 1993 σχετικά με τις μελλοντικές συμφωνίες μεταξύ της ΕΚ και των νέων ανεξαρτήτων κρατών της πρώην Σοβιετικής Ένωσης ((ΕΕ C 115 της 26.04.1993, σελ. 248)),

- έχοντας υπόψη τη συμφωνία εταιρικής σχέσης και συνεργασίας στην οποία κατέληξαν η Ευρωπαϊκή Ένωση και η Ρωσία κατόπιν διαπραγματεύσεων καθώς και την προσωρινή συμφωνία με την οποία πρόκειται κατ' αρχάς να τεθούν σε ισχύ οι διατάξεις εμπορικής πολιτικής της συμφωνίας εταιρικής σχέσης και συνεργασίας ΕΕ-Ρωσίας,

- έχοντας υπόψη τη σύμφωνη γνώμη του της 30ης Νοεμβρίου 1995 όσον αφορά τη σύναψη της συμφωνίας εταιρικής σχέσης και συνεργασίας, μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσίας, αφετέρου (95/0151(AVC) ((ΣΠ της ημερομηνίας αυτής, Μέρος ΙΙ, σημείο 1γ))),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0095/94),

Α. έχοντας υπόψη το γεγονός ότι οι οικονομικές και εμπορικές σχέσεις εκτυλίσσονται ακόμα σήμερα με βάση τη συμφωνία εμπορίου και συνεργασίας που είχε συναφθεί το 1989 μεταξύ της ΕΚ και της πρώην Σοβιετικής Ένωσης,

Β. λαμβάνοντας υπόψη τις τεράστιες δυσχέρειες, και ειδικότερα την ανησυχητική ασταθή πολιτική κατάσταση, υπό τις οποίες πρέπει να πραγματοποιηθούν οι οικονομικές μεταρρυθμίσεις για τη δημιουργία συστήματος ελεύθερης οικονομίας στη Ρωσία,

Γ. έχοντας επίγνωση της στρατηγικής σημασίας την οποία ενέχει για τη σταθερότητα σε ολόκληρη την Ευρώπη η επιτυχία των οικονομικών μεταρρυθμίσεων στη Ρωσία, η οποία αποτελεί την επί μέρους μεγαλύτερη, με απόσταση από τις άλλες, δημοκρατία της ΚΑΚ,

Δ. εκτιμώντας την τεχνική και οικονομική βοήθεια την οποία χορηγεί κατ' αρχήν η Ευρωπαϊκή Ένωση και τα κράτη μέλη της αλλά και οι λοιπές δυτικές βιομηχανικές χώρες στη Ρωσία,

Ε. συνειδητοποιώντας τον πολυεθνοτικό χαρακτήρα της Ρωσικής Ομοσπονδίας, που θα πρέπει να ληφθεί υπόψη στη διαμόρφωση ισόρροπων σχέσεων μεταξύ της Ευρωπαϊκής Ένωσης και της κυβέρνησης της Ρωσίας,

1. χαιρετίζει τη σύναψη της συμφωνίας εταιρικής σχέσης και συνεργασίας με τη Ρωσία και καλεί τα κράτη μέλη να κυρώσουν αμελλητί την εν λόγω συμφωνία, προκειμένου να καταστεί δυνατή ή όσο το δυνατόν ταχύτερη υλοποίηση της προβλεπόμενης στη συμφωνία ευρείας συνεργασίας[semigr ]

2. διαπιστώνει ότι οι διαπραγματεύσεις για τη σύναψη της συμφωνίας εταιρικής σχέσης με τη Ρωσία έχουν οδηγήσει σε πολυάριθμες εξαιρέσεις, σε σύγκριση με άλλες παρόμοιες συμφωνίες, γεγονός που μπορεί να προκαλέσει δυσχέρειες στη συνεργασία μεταξύ των χωρών ΚΑΚ,

3. επισημαίνει ότι η συμφωνία εταιρικής σχέσης και συνεργασίας, παράλληλα προς την εμπορική και οικονομική συνεργασία, καλύπτει, με τη δημιουργία πολιτικού διαλόγου και συνεργασίας στους τομείς της εσωτερικής ασφάλειας, τους τομείς της Ένωσης, όπως οριοθετούνται εκ νέου στη Συνθήκη ΕΕ[semigr ]

4. υπογραμμίζει ότι ο σεβασμός των βασικών δημοκρατικών αρχών και των δικαιωμάτων του ανθρώπου αποτελεί τη βάση της αμοιβαίας συνεργασίας και επιπλέον απαραίτητη προϋπόθεση για την επιτυχία των μεταρρυθμίσεων προς μία ελεύθερη οικονομία της αγοράς[semigr ]

5. εκφράζει εκ νέου την αποδοκιμασία του για το Συμβούλιο, το οποίο έχει αμελήσει να τηρήσει τις υποχρεώσεις του έναντι του Ευρωπαϊκού Κοινοβουλίου στο πλαίσιο της πανηγυρικής Δήλωσης της Στουτγάρδης για την Ευρωπαϊκή Ένωση, σύμφωνα με την οποία θα έπρεπε να είχε ακολουθήσει διαβούλευση σχετικά με τη σύναψη προσωρινής συμφωνίας

6. εκφράζει την ανησυχία του για τη σημερινή οικονομική κατάσταση στη Ρωσία η οποία, τρία χρόνια μετά την έναρξη των μεταρρυθμίσεων εξακολουθεί να χαρακτηρίζεται από δραστική μείωση της παραγωγής στους τομείς της βιομηχανίας και της γεωργίας, εξαιρετικά υψηλό πληθωρισμό, υψηλή, αν και συχνά συγκεκαλυμμένη, ανεργία καθώς και υπέρμετρα ελλείμματα του προϋπολογισμού[semigr ]

7. επισημαίνει ότι η οικονομική κρίση στη Ρωσία έχει οξυνθεί ακόμη περισσότερο από τη διάλυση της Σοβιετικής Ένωσης και τη συνακόλουθη διακοπή της συνήθους έως τώρα παράδοσης προϊόντων από τις οικονομικές μονάδες στη Ρωσία, επιπλέον δε χάθηκαν για τη ρωσική οικονομία πολλές από τις εκ παραδόσεως αγορές διάθεσης των προϊόντων της[semigr ] χαιρετίζει ως εκ τούτου στο πλαίσιο αυτό ιδιαίτερα το γεγονός ότι η συμφωνία εταιρικής σχέσης και συνεργασίας αναμένεται να προωθήσει την αναθέρμανση των οικονομικών ανταλλαγών μεταξύ των Δημοκρατιών[semigr ]

8. εκφράζει την ανησυχία του για το γεγονός ότι σύνολη η οικονομία στη Ρωσία εξακολουθεί να παρουσιάζει έλλειψη ισορροπίας η οποία εκφράζεται με εξαιρετικά υψηλό πληθωρισμό και κατ' ακολουθίαν με συνεχή υποτίμηση του ρωσικού νομίσματος[semigr ]

9. θεωρεί ως κυριότερα αίτια για την προβληματική αυτή εξέλιξη το διογκωμένο έλλειμμα του κρατικού προϋπολογισμού και την προσπάθεια καλύψεώς του με δανειοδότηση από την εκδοτική τράπεζα[semigr ] ελπίζει ότι η ρωσική κυβέρνηση θα λάβει τα κατάλληλα μέτρα[semigr ]

10. επισημαίνει ότι για την επιτυχή συνεργασία απαιτείται ένα ελάχιστο όριο συνολικής οικονομικής σταθεροποίησης στη Ρωσία η οποία μπορεί να επιτευχθεί μόνο με ριζική εξυγίανση των προϋπολογισμών του δημόσιου τομέα και τη δημιουργία νομισματικής και συναλλαγματικής τάξης η οποία θα αποκαταστήσει την εμπιστοσύνη στο εσωτερικό και το εξωτερικό της χώρας στη σταθερότητα του ρωσικού νομίσματος[semigr ]

11. διαπιστώνει ότι η Ρωσία έχει πλεονάσματα στον τομέα του εξωτερικού εμπορίου, τόσο με τις λοιπές δημοκρατίες της ΚΑΚ όσο και με τις δυτικές βιομηχανικές χώρες, έστω και αν οι εισαγωγές και εξαγωγές σημειώνουν σημαντική μείωση[semigr ]

12. ανησυχεί για τη διαρροή κεφαλαίων από τη Ρωσία η οποία αφαιρεί από τη χώρα τα μέσα που χρειάζεται κατεπειγόντως για τον εκσυγχρονισμό της οικονομίας της και απειλεί να εξουδετερώσει τις οικονομικές ενισχύσεις από τη Δύση[semigr ]

13. θεωρεί επιτακτικά αναγκαία τη σημαντική βελτίωση των προϋποθέσεων για την πραγματοποίηση ιδιωτικών επενδύσεων στη Ρωσία, οι οποίες επηρεάζονται αρνητικά ιδίως από την έλλειψη λειτουργικής δημόσιας διοίκησης στον οικονομικό και φορολογικό τομέα καθώς και στον τομέα της δικαιοσύνης[semigr ]

14. θεωρεί ωστόσο τη Ρωσία, παρά τα σημερινά προβλήματα, σημαντικό οικονομικό και εμπορικό εταίρο, ο οποίος αφενός διαθέτει μεγάλο δυναμικό πρώτων υλών και προσφέρει στους πωλητές από την Ευρωπαϊκή Ένωση σημαντικές δυνατότητες διάθεσης των προϊόντων τους, αφετέρου όμως θα έπρεπε επίσης η οικονομία του να ενταχθεί στον ευρωπαϊκό καταμερισμό εργασίας[semigr ]

15. θεωρεί ως εκ τούτου ότι είναι αντικειμενικώς ορθή η συμφωνία να επανεξετασθούν μετά την πάροδο τετραετίας οι δυνατότητες για τη δημιουργία ελεύθερης ζώνης εμπορικών συναλλαγών μεταξύ της Ευρωπαϊκής Ένωσης και της Ρωσίας[semigr ]

16. υπογραμμίζει τη σημασία της συμφωνηθείσας, στο πλαίσιο της συμφωνίας εταιρικής σχέσης και συνεργασίας, εναρμόνισης των νομικών διατάξεων καθώς και των υποχρεώσεων στον τομέα του δικαίου του ανταγωνισμού, της προστασίας της πνευματικής ιδιοκτησίας και των δημόσιων ενισχύσεων που θα δημιουργήσουν δίκαιες προϋποθέσεις για την αμοιβαία ανταλλαγή εμπορευμάτων[semigr ]

17. θεωρεί αναγκαία, τη συνέχιση της πολιτικής ανοίγματος της αγοράς, αναγνωρίζει ωστόσο ότι η Ευρωπαϊκή Ένωση πρέπει να διατηρήσει τη δυνατότητα να χρησιμοποιεί - με καθορισμένα αυστηρά κριτήρια και τη δέουσα συγκράτηση -μέτρα προστασίας στον τομέα της εμπορικής πολιτικής σε περιπτώσεις διαταράξεων της αγοράς ή εισαγωγών από τη Ρωσία, είτε επιδοτούμενων είτε σε τιμές ντάμπιγκ[semigr ]

18. αναγνωρίζει το προσεκτικό άνοιγμα της Ευρωπαϊκής Ένωσης για τα φυσικά πρόσωπα που προέρχονται από τη Ρωσία στη διασυνοριακή κυκλοφορία υπηρεσιών[semigr ] επισημαίνει συγχρόνως ότι η δυνατότητα προσωρινής άσκησης επαγγελματικής δραστηριότητας στην Ευρωπαϊκή Ένωση μπορεί να αποτελέσει σημαντική συμβολή στην επαγγελματική επιμόρφωση[semigr ] για το λόγο αυτό καλεί τα κράτη μέλη της Ευρωπαϊκής Ένωσης να εξετάσουν, κατά πόσον μπορεί να συναφθούν διμερείς συμφωνίες για το θέμα αυτό οι οποίες θα ανταποκρίνονται στα δεδομένα της αγοράς εργασίας αμφοτέρων των πλευρών[semigr ]

19. θεωρεί τη ρύθμιση για τις εσωτερικές πλωτές μεταφορές λιγότερο ικανοποιητική, επειδή η Ρωσία και η ΕΕ πρόκειται να διαπραγματευθούν, μόνο μετά την θέση σε εφαρμογή της συμφωνίας εταιρικής σχέσης, σχετικά με την βαθμιαία πρόσβαση των επιχειρήσεων εσωτερικής ναυσιπλοΐας αμφοτέρων των μερών στις εσωτερικές πλωτές μεταφορές και στις δύο επικράτειες, παρέχοντας έτσι υπηρεσίες που αντιστοιχούν με τις υπηρεσίες των διεθνών θαλάσσιων μεταφορών

20. θεωρεί ότι η καθιέρωση μιας υποχρεωτικής εξετάσεως για το AIDS κατά την είσοδο αλλοδαπών στη Ρωσία δυσχεραίνει σημαντικά τις προβλεπόμενες στη συμφωνία συνεργασίας δυνατότητες δράσης των επιχειρηματιών από την Ευρωπαϊκή Ένωση[semigr ]

21. υποστηρίζει τις προσπάθειες της Ρωσίας να καταστεί σύντομα μέλος στον Διεθνή Οργανισμό Εμπορίου (ΔΟΕ), υπό την προϋπόθεση ότι θα αναλάβει τις υποχρεώσεις που απορρέουν από την ΓΣΔΕ, την ΓΣΕΥ και τις λοιπές συμφωνίες του Γύρου της Ουρουγουάης, υποβάλλοντας συγχρόνως ισόρροπη προσφορά δασμολογικών παραχωρήσεων[semigr ]

22. έχει επίγνωση του γεγονότος ότι με την προσχώρηση της Ρωσίας στη ΔΟΕ πρέπει να αναθεωρηθούν οι διατάξεις της συμφωνίας εταιρικής σχέσης και συνεργασίας σχετικά με την κυκλοφορία των εμπορευμάτων, τη διασυνοριακή κυκλοφορία των υπηρεσιών και τους όρους εγκατάστασης, προσδοκά δε για την περίπτωση αυτή από τη ρωσική πλευρά τη βελτίωση της πρόσβασης καθώς και των προϋποθέσεων εργασίας και εγκατάστασης για τις επιχειρήσεις της Ευρωπαϊκής Ένωσης[semigr ]

23. προσδοκά από την στενότερη και καλύτερα διαρθρωμένη συνεργασία στους τομείς της γεωργίας, των ορυχείων, της βιομηχανίας, της επαγγελματικής κατάρτισης, των μεταφορών, των τηλεπικοινωνιών, της ενέργειας, της προστασίας του περιβάλλοντος, της έρευνας και της τεχνολογίας, των διαστημικών πτήσεων, της καταπολέμησης του λαθρεμπορίου ναρκωτικών και των πλυντηρίων χρήματος καθώς και από τη συνεργασία σε πολιτισμικά θέματα μια σημαντική συμβολή της Ευρωπαϊκής Ένωσης στην υποστήριξη των μεταρρυθμίσεων στη Ρωσία, η οποία συμπληρώνει αποτελεσματικά την τεχνική βοήθεια που παρέχεται στο πλαίσιο του προγράμματος TACIS[semigr ]

24. χαιρετίζει τη σύναψη μεταξύ ΕΕ και Ρωσίας μιας συμφωνίας σχετικά με το εμπόριο χαλυβουργικών προϊόντων, η οποία θα ισχύσει έως το 1996 και η οποία προβλέπει περιορισμούς των εισαγωγών ρωσικών χαλυβουργικών προϊόντων, πράγμα που αφενός συμβάλλει στη σταθεροποίηση της ευρωπαϊκής αγοράς χάλυβα και αφετέρου επιτρέπει στη Ρωσία να διατηρήσει αξιόλογες δυνατότητες εξαγωγών στον εν λόγω τομέα

25. ελπίζει επίσης ότι η συμφωνία εταιρικής σχέσης και συνεργασίας καθώς και η συμπληρωματική συμφωνία σχετικά με το εμπόριο πυρηνικών υλικών και τη συνεργασία στον πυρηνικό τομέα (η οποία θα αποτελέσει επίσης αντικείμενο διαπραγματεύσεων) θα συμβάλει στην απαγόρευση του λαθρεμπορίου σχασίμων υλικών και στη βελτίωση του επιπέδου ασφάλειας των ρωσικών πυρηνικών εγκαταστάσεων[semigr ]

26. προσδοκά ότι η σύναψη της Συμφωνίας βάσης για την Ευρωπαϊκή Χάρτα Ενέργειας θα αποτελέσει πολύτιμη συμβολή στη συμπλήρωση της αμοιβαίας συνεργασίας στον τομέα αυτό, κυρίως όσον αφορά τον εντοπισμό, την εκμετάλλευση και τη μεταφορά ενεργειακών πόρων[semigr ]

27. αναγνωρίζει τη σημασία που ενέχει το εμπόριο προϊόντων υφαντουργίας για την ανάπτυξη της ρωσικής οικονομίας και καλεί την Επιτροπή να εξετάσει αν θα μπορούσε να αναθεωρηθεί η συμφωνία υφαντουργίας η οποία είχε συναφθεί το 1993, ιδίως υπό το πρίσμα των αποτελεσμάτων του Γύρου της Ουρουγουάης[semigr ]

28. θεωρεί ότι προς το παρόν δεν φαίνεται ενδεδειγμένη η χορήγηση χρηματοδοτικής βοήθειας, ιδίως υπό μορφήν μη δεσμευμένων πιστώσεων στο ισοζύγιο πληρωμών, πέρα από το πλαίσιο του TACIS, λαμβανομένων υπόψη των πλεονασμάτων της Ρωσίας στον τομέα του εξωτερικού εμπορίου καθώς και της μαζικής φυγής κεφαλαίων, και διαβλέπει πολύ περισσότερο μια δυνατότητα αποτελεσματικής χρηματοδοτικής ενίσχυσης της Ρωσίας στη χορήγηση δανείων για συγκεκριμένα έργα στο πλαίσιο της ΕΤΕ[semigr ]

29. χαιρετίζει τη συγκρότηση μικτής κοινοβουλευτικής επιτροπής η οποία θα επιτρέψει στο Ευρωπαϊκό Κοινοβούλιο και στους εκπροσώπους του ρωσικού κοινοβουλίου να παρακολουθούν με κριτικό βλέμα την υλοποίηση της συμφωνίας και να υποβάλλουν στο Συμβούλιο Συνεργασίας συστάσεις για την διεύρυνση και εμβάθυνση της αμοιβαίας συνεργασίας[semigr ]

30. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και στις κυβερνήσεις των κρατών μελών και της Ρωσικής Ομοσπονδίας.